GiliGold/VAD_KnessetCorpus huggingface dataset:
<שלמה בנימין: מה שעשינו אלו דברים - - -
עדי קול: לא - - -
<שלמה בנימין: זה לא יפתור את הבעיה, אבל שתביני - - -
עדי קול: עזוב, הבנתי.
עדי קול: הבנתי שנעשו פעולות קוסמטיות, הבנתי - - -
<שלמה בנימין: כרגע ההר הזה סגור, כרגע הוא רגוע, אין בו - - -
עדי קול: רגוע, אני מבינה שיום העצמאות לא היה מזמן.
<שלמה בנימין: ביום העצמאות הייתה שרפה בהר בגלל שההר היה פתוח.
עדי קול: וכנראה זה פתח את זה שוב.
עדי קול: אתה רוצה להגיד לי שאתה רוצה להשאיר את זה ככה?
עדי קול: מתקרב אוגוסט - - -
<שלמה בנימין: אני אומר לך שכרגע לא ניתן לעלות להר הזה ואין סיבה שתהייה שרפה.
עדי קול: אין סיבה חוץ מחום אוגוסט וקוצים שנשרפים ובקרוב אנחנו מתחילים את הקיץ.
עדי קול: חבל, חבל שאתם סתם אומרים את הדברים האלה אם אתם לא מתכוונים להגיד שהכול בסדר.
עדי קול: אני אבקש את הנציגה של רמ"י.
<פאני ששפורטה: אני מרשות מקרקעי ישראל.
<פאני ששפורטה: אני מבקשת לתקן קצת כמה עובדות ששמעתי כאן לגבי תהליכים שקרו באתר הזה.
<פאני ששפורטה: מבחינה היסטורית, אכן בשנות ה-70 השטח הזה הוגדר כקרקע חקלאית.
<פאני ששפורטה: החוכר הקים אתר פסולת.
<פאני ששפורטה: כמו שנאמר פה, הייתה פסולת שהיא יותר תעשייתית, כלומר פסולת קשה ולא פסולת ביתית.
<פאני ששפורטה: בעקבות תביעות משפטיות נסגר האתר בשנת 1988.
<פאני ששפורטה: מה שעיריית פתח תקווה שכחה לומר שבשנת 1993, בעקבות הצורך שלה להקים באתר הפסולת השני שבו היא משתמשת, מתקן סליקת ביוב לטובת הקמת שכונה של משרד השיכון, היא ביקשה להעביר כ-200 אלף קוב פסולת ביתית אורגנית לאתר - - -
עדי קול: פרט שפשוט שכחתם.
<אהוד שטיין: לא שכחנו.
<פאני ששפורטה: לאותו אתר פסולת.
<פאני ששפורטה: הם ביקשו מאיתנו את האישור והאישור ניתן.
<פאני ששפורטה: הפסולת הזאת, כדי שלא יהיו ריחות וכדומה, כוסתה באדמה וכך זה נשאר לאורך השנים.
<פאני ששפורטה: כמו שנאמר, לפני שנתיים נכנסו כל מיני גנבי גרוטאות וחיפשו בשכבות הפסולת הקשה כל מיני חומרים כגון ברזלים.
<פאני ששפורטה: הם חפרו דרך הפסולת האורגנית ויצרו בורות שמשם - - -
עדי קול: אני מקדמת אותך קדימה כי הבנו את התהליך.
<פאני ששפורטה: הבעירות נבעו מכך שהחמצן יחד עם הגזים יצרו בעירה.
עדי קול: אני שואלת ספציפית כי את הרקע שמענו - - -
<פאני ששפורטה: אני רק אשלים בעוד שני משפטים.
<פאני ששפורטה: בעקבות הבעירה הייתה פנייה של העירייה.
<פאני ששפורטה: נתנו להם אפשרות לבוא ולכסות.
<פאני ששפורטה: אני אוסיף עוד מילה.
<פאני ששפורטה: בעקבות סגירתו של האתר הראשון שהוקם במידה מסוימת על ידי קק"ל (קרן קיימת לישראל) נעשתה נטייה בהר הזה.
<פאני ששפורטה: אחרי שהייתה תוספת של פסולת אורגנית וביתית הוא כוסה שוב באדמה ונעשה איזה שיקום מינורי.
<פאני ששפורטה: בעקבות הפרצה בקרקע והבעירות שהחלו, התקיימה פגישה בספטמבר 2013 - - -
עדי קול: את הדברים האלה כבר שמענו.
עדי קול: אני עוצרת אותך בתיאור הרקע והסיפור.
עדי קול: את הסיפור אני מבינה, רק לא מבינה מי ייקח עליו אחריות.
<פאני ששפורטה: ראשית, היה סיכום ראשוני בספטמבר, כבר לפני הבחירות.
<פאני ששפורטה: כנראה שבשל הבחירות הדברים לא התקדמו.
<פאני ששפורטה: סוכם שיערך סקר על פי הנחיית המשרד להגנת הסביבה שהיו שותפים באותה פגישה.
<פאני ששפורטה: הסיכום היה שהסקר יערך על ידי העירייה במימון משותף של 50%, 50%.
<פאני ששפורטה: מאז למעשה לא קודם דבר.
<פאני ששפורטה: נכון שלא סוכם מי יבצע, אבל קודם רצו לראות את הסקר ומהן הדרישות.
<פאני ששפורטה: לאחר מכן עושים עלויות ודנים מי מבצע בפועל.
<פאני ששפורטה: אנחנו אגב עושים את זה מול כל האתרים של תיאור קרקע.
<פאני ששפורטה: קודם עושים את הסקרים, רואים במה מדובר, מעריכים את האומדנים ואז - - -
עדי קול: כמה זמן לוקח לעשות סקר כזה?
<פאני ששפורטה: אני לא יודעת.
<פאני ששפורטה: לצערנו הוא לא התחיל עדיין.
<עינת ברונשטיין: בין חודשיים לשלושה.
עדי קול: ואחר כך, בסוף הסקר מקבלים מיד את הערכת העלויות?
<עינת ברונשטיין: אחרי שעושים תכנית.
<עינת ברונשטיין: הסקר רק אומר מה הבעיה ועל סמך הסקר מכינים תכנית שיקום.
<עינת ברונשטיין: תכנית השיקום יכולה להעריך את העלויות.
עדי קול: ולאיזה פרק זמן?
<עינת ברונשטיין: חצי שנה.
עדי קול: זאת אומרת חצי שנה, אנחנו אומרים להם שבכל הקיץ הזה הם עדיין יישארו עם הריח.
<עינת ברונשטיין: הסקר והכנת התכנית חצי שנה.
עדי קול: אני לא רוצה הסבר ל- 93, אני קראתי וגם ידעתי את זה קודם.
עדי קול: חבל שלא ציינתם את קבוצת הזמן הזאת כשתיארתם לי את ההיסטוריה.
עדי קול: על ה- 50% שלכם אתם לוקחים אחריות?
<פאני ששפורטה: אין שום בעיה.
<פאני ששפורטה: יש הסכמה כבר מספט
<פאני ששפורטה: מבר וגם אתמול בישיבה - - -
עדי קול: אני מוכנה לצאת לרבע שעה הפסקה כדי שתפנו למנכ"ל העירייה כדי שנקבל תשובה.
עדי קול: אני יוצאת לרבע שעה הפסקה.
עדי קול: אנחנו נתכנס כאן שוב בשעה 10:30, אני מקווה לקבל תשובה לפחות לגבי הסקר.
עדי קול: (הישיבה נפסקה בשעה 10:15 ונתחדשה בשעה 10:30)
עדי קול: אנחנו מחדשים את הדיון.
עדי קול: אני מעריכה את המאמצים שעשיתם.
<אהוד שטיין: שוב, אני מאיכות הסביבה בעיריית פתח תקווה.
<אהוד שטיין: יש אישור ממנכ"ל העירייה להשתתף ב- 50% בסקר הבעירו,ת כמובן עם ההתניות המשפטיות שלנו.
<אהוד שטיין: סקר הבעירות יבוצע, מי שירכז את סקר הבעירות יהיה אני בתיאום עם אמיר גלית שהוא מנהל התחום ברשות מקרקעי ישראל.
<אהוד שטיין: אבקש מילה אחת בשביל הסדר הטוב וגם לעדכן את נציגת רמ"י, בשנת 1993 באמת הועברו 150 אלף קוב פסולת ביתית מהאתר העירוני לאתר התעשייתי.
<אהוד שטיין: אבל, היוזמה לא הייתה של עיריית פתח תקווה אלא של שלושה משרדי ממשלה: משרד הבינוי והשיכון, משרד הפנים והמשרד להגנת הסביבה באמצעות איגוד ערים דן לביוב שבנה בשטח של אתר הפסולת העירונית בריכות ויסות כדי לפתור את בעיית הביוב של ראש העין.
<אהוד שטיין: בכלל לא פתח תקווה.
<אהוד שטיין: עיריית פתח תקווה, כדי לעזור למהלך הארצי בעקבות הבקשה של משרדי הממשלה, פנתה לרמ"י או למינהל מקרקעי ישראל דאז בבקשה להעביר את "הסחורה" מנקודה א' לנקודה ב'.
<אהוד שטיין: זה היה הקשר היחידי.
<אהוד שטיין: גם אנחנו הזמנו את הסקר לשיקום אתר הפסולת בשנת 1995.
<אהוד שטיין: הסקר הוכן על ידי תה"ל (תכנון המים לישראל).
<אהוד שטיין: אולי הגיע הזמן לממש אותו.
עדי קול: אתם אומרים שיש כבר סקר?
<אהוד שטיין: יש סקר מלפני 20 שנה שחייבים לעדכן אותו, זה ברור לחלוטין.
עדי קול: מי מבצע את הסקר?
<אהוד שטיין: סקר הבעירות?
<אהוד שטיין: אנחנו נבצע ואנחנו נתחשבן עם רמ"י.
עדי קול: השלב הראשון הוא שלב הסקר.
<פאני ששפורטה: הסקר מלווה על ידי רמ"י.
<אהוד שטיין: בוודאי.
עדי קול: קודם כל רציתי שנתקדם לשלב הראשון.
עדי קול: אנחנו נבצע את הסקר.
עדי קול: הבנתי פחות או יותר את פרק הזמן.
עדי קול: אני מבינה גם מהדברים שלכם וגם מהדברים שלכם שאנחנו נפתח פה את הדיון מחדש בשאלה מי אחראי.
עדי קול: זה מטריד אותי יותר, כי אז כבר נדבר על הסכומים הגדולים יותר.
עדי קול: אני מבינה שיש ויכוח לגבי הסכום, אתם אומרים מיליונים והם אומרים פחות מיליונים.
<גדעון מזור: זה יכול להיות גם סכום קטן וזה יכול להיות סכום גדול, אבל מבלי שיודעים את הסכום - - -
עדי קול: אני רוצה לקבוע כאן דיון נוסף מיד שנסיים את הסקר כדי לראות מי הגוף האחראי ומי הגוף הלוקח אחריות ומקדם את זה.
עדי קול: אני מאוד מקווה שמיד אחרי הסקר לא נפתח מחדש את הדיונים.
עדי קול: אתם כבר עשיתם דיונים ארוכים לגבי הבעלות על הקרקע, מי צריך לעשות את זה.
עדי קול: אני מקווה שברגע שתהיינה ההמלצות נוכל להתקדם ולא להתחיל מנקודה א'.
עדי קול: אנחנו ניצור קשר עם המשרד להגנת הסביבה לגבי הבנה של פרקי הזמן לקביעת דיון נוסף.
עדי קול: אני מאוד מבקשת שבמידה ויהיו בעירות כאלה ואחרות במהלך הקיץ הנוכחי, אנחנו מדברים על שלושה חודשים לפחות שזה פרק הזמן לסקר.
עדי קול: שעיריית פתח תקווה או אפילו שהרשות למקרקעי ישראל ימשיך לתת את המענה הנקודתי לבעירות היה ויהיו.
<אהוד שטיין: יבוצע.
<שלמה בנימין: מבחינתנו זה בסדר.
<לירון פדר: שאלה קצרה.
<לירון פדר: מדברים על הזכיין שקיבל את המקום ממינהל מקרקעי ישראל בשנת תרפפ"ו, מה השם שלו, מי זה?
<לירון פדר: לפרוטוקול.
<אהוד שטיין: הררי ופקר, שם החברה דהה.
<לירון פדר: היא קיימת לא קיימת?
<אהוד שטיין: הלכו לעולמם.
<אהוד שטיין: החברה לא קיימת.
עדי קול: אני מעריכה את ההתקדמות.
עדי קול: כאמור היא לא מספיקה ואנחנו נתכנס כאן שוב בעוד פרק זמן.
עדי קול: שלום, אני מתכבדת לפתוח את הישיבה המיוחדת של הוועדה לפניות הציבור.
עדי קול: אנחנו בישיבה אינטימית.
עדי קול: דבר ראשון שאומר לפרוטוקול – אני מתרשמת שהייתי נחמדה מידי בדיון הקודם כי הדרישה שלי לקבל תשובות תוך שבועיים, שנגמרו אתמול, לא נענתה, ולכן קיימתי את הדיון.
עדי קול: חבל שאני צריכה לקרוא את התשובות בתקשורת.
עדי קול: אני חושבת שזה לא מכבד את הוועדה, לא מכבד את הכנסת.
עדי קול: אנחנו מבקשים שתי בקשות מאד ספציפיות – אחת, לראות את החוזים, כפי שהבטחתם, אמרתם באותו יום שתעבירו אלינו, והם לא הועברו עד היום, והדבר השני – לקבל תשובה ראויה, משום שהיה לנו מרדף של חתול אחרי עכבר, אחרי הלשכה שלכם, הלשכה של יו"ר הרשות.
עדי קול: אני חושבת שזה לא מכבד ולא ראוי, לא את מעמדכם ובטח שלא את מעמד הכנסת והוועדה.
עדי קול: מקובל שכאשר אנשים מבקשים תשובה – לקבל תשובה.
עדי קול: חבל שאני צריכה לקיים דיון בשביל זה.
עדי קול: הבטיחו לנו ביום ראשון להעביר את התשובה עד 12:00 בצהריים, אחר כך – ביום שני עד 12:00 בצהריים.
עדי קול: היום אני יכולה להגיד שקיבלנו את זה ביום שלישי, לפני 12:00 בצהריים.
עדי קול: אני חושבת שזה לא ראוי, ומקווה שההתקשרויות העתידיות שלנו יהיו אחרות.
עדי קול: אני אשמח אם תציגו לפרוטוקול את התשובה.
<יורם שפירא: צהריים טובים.
<יורם שפירא: קודם כל אני חייב לציין שהיית מקבלת תשובה גם בלי לזמן את הישיבה.
עדי קול: רק לא בזמן.
<יורם שפירא: זה היה צריך להיות בדיוק אתמול.
<יורם שפירא: אנחנו היינו ערוכים אתמול.
<יורם שפירא: אבל חבל לנהל סביב זה דיון.
<יורם שפירא: קודם כל אני חייב לציין שהיתה מערכת דיונים ענפה בתוך מועצת הרשות, הנהלת הרשות והחברות הרלבנטיות, ולאחר דיונים בהנחיות של מועצת הרשות – זה כתוב לך פה – קיבלנו את ההחלטות הבאות: 1.
<יורם שפירא: קודם כל אנחנו מודעים ומקבלים את כל הדרישות של הציבור, וזה חלק מהמטרות המרכזיות של רשות שדות התעופה, לתת שירות לציבור.
<יורם שפירא: החלטנו את הדברים הבאים.
<יורם שפירא: 1.
<יורם שפירא: מידית, כבר ביום שני שעבר, הצבנו אוטומטים חדשים במחיר מוזל של 7 שקלים לרוב סוגי הקפה, או 6 שקלים.
<יורם שפירא: זאת אומרת, זה נע בין 6 ל-7 שקלים, כאשר הקפה היקר ביותר הוא 7 שקלים.
<יורם שפירא: היום, לפני חמש דקות הוצבה מכונה נוספת לכריכים, בטרמינל.
<יורם שפירא: לוקח זמן לאוטומט להתקרר, ויפעילו אותה.
<יורם שפירא: באולם היוצאים תוצב מכונה במחירים מוזלים, כשהמחיר המרבי יהיה 14 שקלים לכריך, לכריכים מסוגים שונים.
<יורם שפירא: דבר שלישי – הכנו מערכת ארוחה אישית בטרמינל 1 לטיסות ה low cost, הצ'ק אין של רוב הטיסות האלה הוא מטרמינל 1.
<יורם שפירא: נוסעים יוכלו לקנות שם ארוחה אישית במחיר של 22 שקלים, שזה כולל כריך ושתיה קרה או חמה שאפשר יהיה לקחת למטוס.
<יורם שפירא: בנוסף- שני חוזים של שלוש נקודות בתי קפה, שאחד מהם מסתיים לקראת סוף שנה זו והשני מסתיים במאי בשנה הבאה - - -
עדי קול: איזה רשתות?
<יורם שפירא: אחד – ארקפה, והשני – סי אספרסו, ארקפה מסתיים בדצמבר שנה זו, את יכולה לראות את זה ברשימה, כמובן, וזה הולך פה לפי אולמות אז את יכולה לראות מה יש בכל אולם – ארקפה הוא מספר 13, מסתיים ב-3 לדצמבר.
<יורם שפירא: אנחנו החלטנו לא לממש את האופציה בחוזה, כי האופציה היא של רשות שדות התעופה, ואנחנו הוצאנו מכרז, שבתוך המכרז יהיה סל עם "מוצרי יסוד", נקרא לזה, לצורך האמירה, כאשר זה יהיה חלק מההליך של המכרז.
<יורם שפירא: בכל מצב, לא נאפשר שהמחיר יהיה גבוה ממחיר השוק, ואף נשאף שהוא יהיה נמוך מהמחיר הממוצע.
עדי קול: איפה נמצא קפה שחקים, היום?
<יורם שפירא: באולם שחקים – זה בין הצ'ק אין לבין ביקורת הגבולות, ולפני הביטחון.
עדי קול: זאת אומרת שאנחנו לא פותרים את הבעיה פנימה.
<יורם שפירא: קודם כל פתרנו כבר את הבעיה של פנימה.
עדי קול: אם היית רואה את התגובות שקיבלתי אתמול, בפייסבוק.
עדי קול: אנשים אמרו שהשינוי היחיד שגרמתם הוא שלדבר הזה שיוצא מהמכונות קוראים "קפה", כי אף אחד לא מגדיר את זה כקפה.
<יורם שפירא: דרך אגב, ניתן היום, מאז ומתמיד לקנות קפה ב-10 שקלים באולם היוצאים.
<יורם שפירא: את יודעת, לקחת את המחיר הגבוה ולהגיד שזה המחיר בנתב"ג, זה לא בדיוק נכון.
<יורם שפירא: אבל לא משנה.
<יורם שפירא: כן ניתן לקנות היום ב- 10 שקלים קפה מצוין.
<יורם שפירא: כן ניתן לקנות ב-10 שקלים באולם היוצאים.
<יורם שפירא: יש מגוון רחב של מחירים.
<יורם שפירא: המכרז השני שאנחנו יוצאים אליו זה מכרז של סי אספרסו, שאת יכולה לראות אותו בקבוצה הראשונה.
<יורם שפירא: מספר 2 ברשימה, שיש לו שני בתי קפה – אחד בשחקים, ואחד – במרכז אולם היוצאים, ואנחנו יוצאים אליו למכרז.
<יורם שפירא: גם כאן החלטנו שלא להפעיל את האופציה, וגם בו נכניס את אותו סל - - -
עדי קול: שזה 3 למאי.
<יורם שפירא: אלה הדברים שעשינו.
עדי קול: אתה אומר שיהיה סל מוצרים כזה, אתה אומר שהוא יהיה במחיר השוק.
<יורם שפירא: לא יותר ממחיר השוק.
<יורם שפירא: יכול להיות שזה יהיה אפילו נמוך ממחיר השוק.
<יורם שפירא: עוד לא ניהלנו את הדיון הספציפי על זה, אבל זה - - -
עדי קול: אם אתם יכולים לעשות בטרמינל 1, בטיסות ה low cost, כבר מעכשיו, למה אי אפשר לעשות בטרמינל - - -
<יורם שפירא: כי הזכיין הסכים.
<יורם שפירא: דיברנו עם הזכיין.
<יורם שפירא: אני גם אגיד לך שניפגש גם שם עם הזכיינים.
<יורם שפירא: קודם כל, עשינו מה שנקרא "פעולה כירורגית מהירה",, כדי לתת פתרון ולבוא לכאן עם פתרונות, לא לבוא עם סיפורים.
<יורם שפירא: בגלל זה גם קצת התעכבנו.
<יורם שפירא: דבר שני – אנחנו ניפגש גם עם שאר הזכיינים ונדבר אתם, גם עם האחרים.
<יורם שפירא: אנחנו צריכים את ההסכמה שלהם.
עדי קול: זו היתה הבקשה שלי.
עדי קול: הבקשה שלי היתה לבדוק אם אפשר למצוא זכיין שיסכים כבר מהקיץ הזה, כי כבר יצאנו לדרך עם מירוץ הטיסות של הקיץ.
עדי קול: השאלה היא מתי נוכל לקבל תשובה אחרי הדיאלוג שקיימתם.
<יורם שפירא: אנחנו נקיים שיחות במהלך השבועיים שלושה עם כל הזכיינים.
<יורם שפירא: אני מקווה שחלק מהם יסכימו.
<יורם שפירא: אני לא יכול להבטיח.
עדי קול: ואני יכולה לקבל מכם בעוד 3 שבועות תשובה לגבי הזכיינים הנוכחיים?
<יורם שפירא: כן.
<יורם שפירא: אני באופן אישי אתקשר אליך.
עדי קול: אני אפתח שוב, ואחזור על הדברים: כינסתי את הדיון כדי לקבל את התשובות באופן מרוכז ואני מאד שמחה שרשות שדות התעופה עשתה תהליך, כינסה את מועצת המנהלים שלה ונתנה לנו תשובות.
עדי קול: אני מיד אבקש ממך לתת שוב את התשובות.
עדי קול: אני שמחה מאד שאתם כן מודעים למצוקה של הציבור.
עדי קול: נכון, אנשים טענו בשבועות האחרונים שאנחנו מדברים על צרות של עשירים.
עדי קול: מי שכבר מגיע לשדה התעופה ורוצה לשתות קפה, למה אנחנו נאבקים על זכותו, כאשר יוקר המחיה הוא כל כך גבוה.
עדי קול: אני חושבת שאנחנו נאבקים על יוקר המחיה גם במובן הזה, ובעיקר על הפגיעה, התחושה של הציבור שמנצלים אותו, שעושקים אותו, שהוא נמצא בתוך מתחום סגו, שאין בו אופציות אחרות, ומנצלים את המצוקה שלו ודורשים מחיר גבוה.
עדי קול: לכן יצאנו למאבק הזה, ואנחנו שמחים שנעניתם ואתם נותנים את המענה.
עדי קול: המענה, כמו שהוגדר, הוא גם מענה במכונות אוטומטיות, גם, המענה החשוב ביותר, אחד הדברים שעלה בדיון, זה אפשרות ליצור low cost, כמו שיש בטיסות, גם במזון.
עדי קול: אני שמחה לבשר שבטרמינל 1, המקום ממנו יוצאות טיסות ה low cost תהיה אפשרות לקנות ארוחה שהיא low cost.
<יורם שפירא: יש כבר.
<יורם שפירא: מאתמול.
עדי קול: מאתמול – ארוחה של 22 שקלים, ארוחת low cost שאפשר יהיה לקחת אותה לטיסה.
עדי קול: בנוסף, אפשר יהיה לקנות מהיום קפה וגם כריכים במכונות אוטומטיות, ושני חוזים עתידיים שייפתחו – אחד בחודש דצמבר והשני בחודש מאי, שבהם יהיה סל מוצרים שיכלול קפה, מאפה, כריך וקוראסון שיהיה במחיר השוק, לא יותר גבוה ממחיר השוק.
עדי קול: זו בשורה.
עדי קול: בעיניי, לא בשורה מספיק משמחת, כי אני חושבת שהציבור רוצה תשובה עכשיו.
עדי קול: אנחנו מתחילים את עונת הקיץ, בקיץ הרבה אנשים עוברים בנתב"ג, והציבור רוצה לדעת שהוא יוכל כבר בשלב המידי לקנות את סל המוצרים הזה.
עדי קול: לכן פניתי לרשות וביקשתי להיכנס לדין ודברים עם הזכיינים כדי לבדוק את האפשרות – בהסכמה, כיוון שהחוזים כבר חתומים – בהסכמה, להגדיר מחירים זולים יותר, שיהיו נוחים יותר לאזרחים ונוחים יותר לציבור הנוסעים.
עדי קול: אני אתן לך את רשות הדיבור כדי שתפרט את הצעדים שעשיתם וגם שתוכלו לעשות.
<יורם שפירא: כפי שאת אמרת, הנושא נדון – הן במועצת המנהלים של רשות שדות התעופה והן בהנהלת הרשות, ועל פי הנחיות המועצה, בדיון שנערך בשבוע שעבר, התבקשנו לבוא עם פתרונות ולתת תשובות בהתאם לבקשות שלך, וגם לפניות של הציבור בנושא הזה.
<יורם שפירא: לאור זה, נערכו דיונים והגענו להחלטות הבאות.
<יורם שפירא: הדבר הראשון, שבוצע מידית – בוצעו מספר מהלכים.
<יורם שפירא: דבר ראשון, הוכנסו אוטומטים למכירת שתיה באולם היוצאים, במחיר 7-6 שקלים למשקאות חמים לסוגיהם השונים – מתה עד קפה לסוגיו השונים, באמת, במחיר ששווה לכל נפש.
<יורם שפירא: בנוסף, עשינו ארוחה אישית בטרמינל 1, שמשמש את טיסות ה low cost, לאלה שטסים בהם – במחיר 22 שקלים שזה כולל כריך, שתיה חמה או שתיה קרה.
<יורם שפירא: זה הופעל כבר אתמול.
<יורם שפירא: המכונות האוטומטיות לשתיה הוכנסו והופעלו כבר לפני שבוע, והיום הוכנסה כבר מכונה לכריכים באולם היוצאים, שתופעל כבר היום אחר הצהריים.
<יורם שפירא: היא כרגע בתהליכי הכנה להפעלה.
<יורם שפירא: בנוסף, התקבלו ההחלטות הבאות: 1.
<יורם שפירא: לא לממש את הזכות הקנויה לרשות לאופציה להארכת החוזים – לארקפה בשחקים, בית הקפה בשחקים, אלא לצאת למכרז, שההפעלה שלו תהיה ב-3 לדצמבר, שנה זו, ולסי אספרסו, שמפעיל שני בתי קפה – אחד, בשחקים ואחד באולם היוצאים, ותחילת ההפעלה היא במאי 2015.
<יורם שפירא: שלושת בתי הקפה האלה יוצאים למכרז.
עדי קול: מכרז שבו תגדירו מחיר.
<יורם שפירא: מכרזים.
<יורם שפירא: מכרז שבו יוגדר סל מוצרי יסוד - - -
עדי קול: מוצרים שביקשתי: קפה, מאפה, כריך ושתיה קרה.
<יורם שפירא: שיהיו מקסימום במחירי השוק או פחותים מכך, כפי שנהוגים בכל אחת מהרשתות שתזכנה במכרז.
<יורם שפירא: זה היה לביצוע מידי ואכן ביצענו, בהתאם להנחיית המועצה.
<יורם שפירא: הדבר הבא – אנחנו ניפגש עם בעלי ההרשאה בתחום ההסעדה ונבקש את הסכמתם להפחתת מספר מוצרים, אחד או יותר, כדי שתינתן תשובה גם למוצרים האיכותיים יותר.
<יורם שפירא: אני רק רוצה לציין שבנתב"ג ניתן למצוא מ-7 שקלים עד 18 שקלים, קפה לסוגיו השונים.
עדי קול: יש שיגידו שגם 7 שקלים זה מחיר מאד גבוה, כאשר ניתן למצוא ברחבי תל אביב קפה במחיר זול יותר.
<יורם שפירא: אני לא רוצה להיכנס עכשיו לדיון שהיה בפעם הקודמת מה זה נתב"ג ומה זה שוק אחר, אבל אני חושב שמחיר בשדה תעופה, ברמת השירות שניתנת בנתב"ג ב-7 שקלים עד 18 שקלים, תלוי בסוג הקפה ובגודל הכוס, הוא מחיר מצוין.
עדי קול: בתוך כמה זמן נוכל לקבל תשובה לגבי ההתנהלות שלכם מול הזכיינים כדי נוכל לדעת אם אנחנו נותנים מענה כבר בקיץ הקרוב?
<יורם שפירא: אמרתי – עד שלושה שבועות.
<יורם שפירא: נחזור אליך בטלפון ונקווה שהזכיינים או חלק מהם ייעתרו לבקשתנו, אבל אנחנו לא יכולים להכריח אותם.
<יורם שפירא: אבל בכל מצב, אנחנו כן מפקחים ומוודאים שהמחירים לא יחרגו ממה שמותר לכל אחד לפי החוזים שלו.
<יורם שפירא: אין שום חריגה כיום, באף אחד מבתי הקפה - - -
עדי קול: זה כבר היה בדיון הקודם, אנחנו מצאנו חריגות גדולות.
עדי קול: התחושה של הציבור במקרה של רשות שדות התעופה היא קשה, והיא נעשית קשה יותר בשבועות האחרונים, כשעולה בכותרות עניין המשכורות הגבוהות, החוזים השערורייתיים כביכול, שאותם ביקשתי להציג.
עדי קול: אני אעבור על החוזים האלה.
עדי קול: גם דמי שכירות מאד גבוהים וגם רווחים מאד גדולים, כביכול – רווחים תפעוליים מאד גדולים של הרשות.
עדי קול: התחושה של הציבור היא שמנצלים אותו.
עדי קול: תפקידה של הוועדה לפניות הציבור להתמודד עם התחושה הזו ולתת מענה לציבור בכל סוגיה.
עדי קול: אני מרגישה שהיום התקדמנו צעד אחד.
עדי קול: אני ד"ר למשפטים ואומרים במשפטים – תנאי הכרחי אך לא מספיק.
עדי קול: אנחנו שמחים שהתקדמנו, שמחים שיהיו מכונות, שמחים שהבנתם את הצורך בארוחות low cost, ועדיין אנחנו רוצים לראות את הצעד שהרשות עושה לקראת הציבור, גם בקיץ הקרוב, ממש מידית, עוד 3 שבועות.
עדי קול: באוגוסט חם, וכל מי שיכול להרשות לעצמו נוסע לחו"ל.
עדי קול: אנחנו מקווים שתתנו מענה גם לציבור הנוסעים, בשלב הזה.
<יורם שפירא: אל"ף- כן, ובי"ת, היות וכבר הזכרת את תחושות הציבור, אני חייב לציין, היות ואנחנו בפגישה פורמאלית – רשות שדות התעופה מעבירה את כל הכספים בחזרה לציבור.
<יורם שפירא: השקעה של למעלה מ-5 וחצי מיליארד שקל במהלך ה 5-4 שנים האלה, גם בעבר וגם בהווה, משדרוג הבטיחות - - -
עדי קול: אני גם הייתי מוסיפה – משכורות מאד גבוהות, ועד עובדים מאד גדול.
עדי קול: זה הפך להיות מין דוגמה, גם בתקשורת, לאחרונה, לגוף שעובד בצורה מתירנית.
<יורם שפירא: אז אני חושב שהגוף שלנו לא עובד בצורה מתירנית.
<יורם שפירא: הגוף שלנו עובד 24/7 וכשאנשים הולכים ומבלים בחו"ל, אנשים שלנו עובדים בטמפרטורות של 39 ו-40 מעלות, מעמיסים ופורקים מזוודות, נותנים שירות נהדר.
עדי קול: זה חלק מהעבודה, השאלה היא כמה מרוויחים והאם התחושה של הציבור שהמשכורות גבוהות, שמקורבים נכנסים, שיש תהליך פוליטיזציה מאד גדול של הרשות – זה לא נושא הדיון, אבל אני חושבת שגם לזה תצטרכו לתת מענה.
<יורם שפירא: אני אשמח אם רוב הגופים במדינת ישראל, לפחות ציבוריים, ממשלתיים וממלכתיים – יתנהגו כמו שמתנהגת רשות שדות התעופה בכל מערך כוח האדם שלה והשירות שהיא נותנת לציבור.
<יורם שפירא: <
עדי קול: אני מקווה שלא.
עדי קול: אין נוכחים שרוצים לשאול שאלות ולכן אני אסגור את הדיון.
עדי קול: יש בשורה, בשורה חשובה, בעיניי, לציבור הנוסעים.
עדי קול: לא מספיקה, אנחנו נמשיך לעקוב ולקיים שיחות בשבועות הקרובים ומקווה שנוכל לצאת בבשורה נוספת.
עדי קול: כל ישיבה אני פותחת ומציגה את הועדה.
עדי קול: הוועדה לפניות הציבור היא ועדה ככל הוועדות בכנסת.
עדי קול: היא פחות מוכרת ופחות ידועה, אבל היא קטנה ונשכנית, אתם תראו מיד.
עדי קול: זו ועדה שיש לה באמת את אותן זכויות כמו לוועדת העבודה, רווחה ובריאות, חוקה, חוק ומשפט, אנחנו יכולים לזמן גופים וארגונים.
עדי קול: הוועדה מטפלת בפניות שמגיעות בעיקר מאזרחים או מאדם אחד, קבוצה או ארגונים – אנחנו מטפלים עד שאנחנו מגיעים לפתרון שהוא לשביעות רצוננו.
עדי קול: אומר, יכול להיות שזה לא יהיה דיון אחד אלא יותר.
עדי קול: אני רוצה לפתוח ולומר שאני מרגישה זלזול בוועדה, גם התשובות שקיבלנו הן תשובות של קבצים מחוברים, של מיילים לאזכורים.
עדי קול: שאלנו שאלות וקיבלנו, בעיניי, תשובות לא מדויקות וגם העובדה שמשרד הכלכלה הבטיח נציגה מאגף המעונות והנציגה הזאת לא נמצאת.
עדי קול: אני רוצה לומר לפרוטוקול, אני חושבת שזה זלזול בוועדה ובטח שהודעה כזאת ברגע האחרון לא מקובלת.
עדי קול: אם היו מודיעים לנו מראש היינו דוחים את הועדה ומתאמים אותה למועד אחר.
עדי קול: אני חושבת שהכתובת היא אתם כי בסופו של דבר התפקיד של חברי הכנסת או של הכנסת בכלל הוא לפקח על רשויות הממשלה, ואתם רשויות הממשלה.
עדי קול: זאת אומרת, שאנחנו צריכים לפקח עליכם ואתם צריכים להתייצב כאן.
עדי קול: אם אני לא אקבל תשובות לשביעות רצוני אני אקיים דיון נוסף עד שהיא תגיע.
עדי קול: אנחנו נפנה לשר בעניין הזה.
עדי קול: מטבעה של הוועדה לפתוח עם נציג הפונים, אנחנו נותנים את רשות הדיבור לפונים.
עדי קול: היום יש לנו הרבה פונים ואנחנו ניתן להם את הכבוד הראוי.
עדי קול: כל מי שירצה לדבר יוכל לדבר.
עדי קול: אני רק אציג את הפניות שהגיעו אלינו, והגיעו עשרות פניות ולא רק על הנושא הספציפי, אלו בכלל פניות בעניין הקבלה למעונות.
עדי קול: מאתמול בערב נוספו עוד פניות, עוד רעיונות ועוד שאלות.
עדי קול: הנושא המרכזי שלשמו התכנסו היום, הפנייה הראשונה: קבלה שלא על פי הקריטריונים.
עדי קול: אני יודעת שהשאלה נשאלה, האם מקבלים ילדים שלא על פי קריטריונים ונענו שלא.
עדי קול: אני רוצה לחדד את השאלה ולהגיד, אני יודעת שיש קריטריון של 10% קבלה שלא על פי הקריטריונים וזה על פי שיקול דעת של המוסד.
עדי קול: אני חושבת שיש כאן בעיה.
עדי קול: אני לא היחידה שחושבת את זה.
עדי קול: אני רוצה להקריא לכם מתוך דוח מבקר המדינה שכתב: "בכל מעון שבו מספר הנרשמים גבוה מהתפוסה המאושרת למעון תתכנס ועדת קבלה בהשתתפות משקיף מהאגף.
עדי קול: תפקיד הוועדה לקבוע מי מהנרשמים יתקבל למעון על פי סדר קדימויות שייתן עדיפות להורים שמצבם החברתי כלכלי קשה" – זאת המטרה של המעונות, זאת המטרה שלשמה הם פה.
עדי קול: "ברם, בדיקת המסמכים של ועדות הקבלה שנערכו בשנים 2009 ו-2010, העלתה עשרות מקרים שבהם הוועדות קיבלו פעוטות שלא לפי סדר קדימויות ראוי.
עדי קול: העדפת פעוטות בניגוד להוראות פוגעת בזכויות ההורים שילדיהם נדחו והיא בגדר הפלייה פסולה ופגיעה באמונו של ציבור ההורים בשירות הציבורי ונציגיו.
עדי קול: ראוי שהאגף באמצעות נציגיו בוועדות הקבלה ימנע מהוועדות לעשות זאת מלכתחילה.
עדי קול: וכשנתקבלו ההחלטות היה על מנהלת האגף לפעול בנחישות לבטלן בטרם יושמו, אך פעולות אלה לא נעשו".
עדי קול: דוח מבקר המדינה מאשים ישירות את משרד הכלכלה על כך שהוא לא עשה פיקוח ראוי.
עדי קול: אני רואה שמאז שהוא נכתב, הדוח הוא משנת 2010, הדברים לא השתנו.
עדי קול: לא השתנו כי מגיעות פניות מהשטח.
עדי קול: הן מגיעות לא רק על הקבלה של ה-10% האלה.
עדי קול: אני חושבת שזה השינוי הגדול שמדובר על 10%, אבל לא שינו מעבר לזה.
עדי קול: בנוסף הגיעו פניות נוספות, אני אציג אותם אם הם לא יעלו מהפונים.
עדי קול: אלו הן פניות על קריטריונים בעיתיים שיוצרים הפלייה כנגד האוכלוסייה שזקוקה יותר מכל למעונות האלה.
עדי קול: אני רוצה לקבל תשובות ממשרד הכלכלה, לכן היה חשוב לי מאוד שמנהלת האגף תהייה וגם חשוב לי שתתייצבו לדיונים שאנחנו מקיימים ותתנו לנו את התשובות.
עדי קול: כמו כל דיון נפתח עם הפונים הראשונים.
עדי קול: ענת בבקשה.
<ענת בן יעקב: שלום.
<ענת בן יעקב: תודה שהזמנתם אותי, אני ענת בן יעקב.
<ענת בן יעקב: אני בת 40, חיה בזוגיות בתל אביב, אימא לשניים בגילאי מעונות.
<ענת בן יעקב: מסורבת שנה רביעית ממעונות ויצ"ו ונעמ"ת במרכז תל אביב.
<ענת בן יעקב: מסתבר שבכל שנה נכנסים למעונות ילדי חד-הוריות או משפחות עם הכנסה מאוד נמוכה.
<ענת בן יעקב: תהליך ההרשמה למעונות הוא כזה שמאפשר רישום כוזב והצגת מסמכים לא אמיתיים.
<ענת בן יעקב: מאוד קל להציג מצב משפחתי של חד-הוריות, מאוד קל להציג מצב משפחתי של עצמאיות שמרווחיות מעט.
<ענת בן יעקב: בפועל, המתקבלים למעונות הם אנשים שברובם הם משפחות שבהם שני בני זוג, בין אם הם חד מיניים או דו-מיניים, גרים ביחד באותו הבית.
<ענת בן יעקב: ברוב המקרים המצב הכלכלי של הפונים והמתקבלים הוא נפלא.
<ענת בן יעקב: המכוניות, מי שמסתובב ברחובות וגר במרכז תל אביב יודע טוב מאוד מי מתקבל למעונות ומיהן המשפחות האלה.
<ענת בן יעקב: התהליך שבו משרד הכלכלה, עיריית תל אביב לא אוכפות ולא בודקות בסך הכול את תהליך ההרשמה מאפשר רישום כוזב.
<ענת בן יעקב: הוא יוצר מצב שבו בכיתה של מעון של נעמ"ת בתל אביב יש 22 ילדים שהם ילדי חד-הוריות.
<ענת בן יעקב: אני לא חושבת שזה היחס של החד-הוריות בכלל האוכלוסייה ובטוח לא ביחס לחד-הוריות בתל אביב.
<ענת בן יעקב: בשביל זה אני פה, אני חושבת שזה חייב להיפתר ודחוף.
<עילם טייכר: אני הורה לילדה בת שנה וחצי.
<עילם טייכר: אני ואשתי גרים בתל אביב.
<עילם טייכר: אני מבקש להודות לך מאוד שכינסתם את הוועדה בנושא הזה.
<עילם טייכר: אני מודה לכל הנציגים והנציגות שהגיעו.
<עילם טייכר: חבל לי מאוד שעיריית תל אביב לא שלחה את האנשים שבאמת מטפלים בנושא הזה.
<דניאלה שחר: אני נציגה כאן.
<עילם טייכר: דווקא אותך אני מכיר באופן אישי ואני יכול לומר רק דברים טובים על מה שאתה עושה.
<עילם טייכר: חבל לי מאוד שהתקבלו החלטות בעיריית תל אביב, גם אני פניתי אליהם והצעתי להם להגיע לדיון והם לא הגיעו.
<עילם טייכר: אני מתנצל שאני קצת מתרגש, לכן אני מקריא מהדף.